ประกาศกระทรวงศึกษาธิการ เรื่อง ปรับปรุงแก้ไขการกำหนดเขตพื้นที่การศึกษา และกำหนดเขตพื้นที่การศึกษาเพิ่มเติม พ.ศ. 2550
ประกาศกระทรวงศึกษาธิการ
ประกาศกระทรวงศึกษาธิการ
เรื่อง
ปรับปรุงแก้ไขการกำหนดเขตพื้นที่การศึกษา และกำหนดเขตพื้นที่การศึกษาเพิ่มเติม
พ.ศ.
๒๕๕๐
 

โดยที่เป็นการสมควรปรับปรุงแก้ไขประกาศกระทรวงศึกษาธิการ
เรื่อง กำหนดเขตพื้นที่การศึกษา ประกาศ ณ วันที่ ๗ กรกฎาคม ๒๕๔๖ ให้มีความสอดคล้องกับแนวทางการบริหารและจัดการศึกษาขั้นพื้นฐานในเขตพัฒนาพื้นที่พิเศษเฉพาะกิจจังหวัดชายแดนภาคใต้เป็นไปด้วยความรวดเร็วบรรลุเป้าหมายอย่างมีประสิทธิภาพ

อาศัยอำนาจตามความในมาตรา ๕ และมาตรา ๓๗ วรรคสาม แห่งพระราชบัญญัติการศึกษาแห่งชาติ
พ.ศ. ๒๕๔๒ และแก้ไขเพิ่มเติม (ฉบับที่ ๒) พ.ศ. ๒๕๔๕ มาตรา ๘ และมาตรา ๓๓ วรรคสอง แห่งพระราชบัญญัติระเบียบบริหารราชการกระทรวงศึกษาธิการ
พ.ศ. ๒๕๔๖ รัฐมนตรีว่าการกระทรวงศึกษาธิการ โดยคำแนะนำของสภาการศึกษาเมื่อคราวประชุม
ครั้งที่ ๕/๒๕๔๙ วันที่ ๒๑ ธันวาคม ๒๕๔๙ จึงปรับปรุงแก้ไขการกำหนดเขตพื้นที่การศึกษาที่กำหนดไว้เดิมและกำหนดเขตพื้นที่การศึกษาเพิ่มเติมในจังหวัดยะลา
ปัตตานี และนราธิวาส จังหวัดละ ๑ เขตดังต่อไปนี้

๑. เขตพื้นที่การศึกษายะลา เขต ๑ ประกอบด้วยท้องที่
อำเภอเมืองยะลา อำเภอรามันและอำเภอกรงปินัง จังหวัดยะลา
ให้สำนักงานเขตพื้นที่การศึกษายะลา เขต ๑ ตั้งอยู่ที่
อำเภอเมืองยะลา
๒. เขตพื้นที่การศึกษายะลา เขต ๒ ประกอบด้วยท้องที่
อำเภอบันนังสตา อำเภอยะหาและอำเภอกาบัง จังหวัดยะลา
ให้สำนักงานเขตพื้นที่การศึกษายะลา เขต ๒ ตั้งอยู่ที่
อำเภอบันนังสตา
๓. เขตพื้นที่การศึกษายะลา เขต ๓ ประกอบด้วยท้องที่
อำเภอเบตง และอำเภอธารโตจังหวัดยะลา
ให้สำนักงานเขตพื้นที่การศึกษายะลา เขต ๓ ตั้งอยู่ที่
อำเภอเบตง
๔. เขตพื้นที่การศึกษาปัตตานี เขต ๑ ประกอบด้วยท้องที่
อำเภอเมืองปัตตานี อำเภอยะหริ่ง อำเภอปะนาเระ และอำเภอหนองจิก จังหวัดปัตตานี
ให้สำนักงานเขตพื้นที่การศึกษาปัตตานี เขต ๑ ตั้งอยู่ที่
อำเภอเมืองปัตตานี
๕. เขตพื้นที่การศึกษาปัตตานี เขต ๒ ประกอบด้วยท้องที่
อำเภอโคกโพธิ์ อำเภอยะรัง อำเภอมายอ และอำเภอแม่ลาน จังหวัดปัตตานี
ให้สำนักงานเขตพื้นที่การศึกษาปัตตานี เขต ๒ ตั้งอยู่ที่
อำเภอโคกโพธิ์
๖. เขตพื้นที่การศึกษาปัตตานี เขต ๓ ประกอบด้วยท้องที่
อำเภอสายบุรี อำเภอไม้แก่น อำเภอกะพ้อ และอำเภอทุ่งยางแดง จังหวัดปัตตานี
ให้สำนักงานเขตพื้นที่การศึกษาปัตตานี เขต ๓ ตั้งอยู่ที่
อำเภอสายบุรี
๗. เขตพื้นที่การศึกษานราธิวาส เขต ๑ ประกอบด้วยท้องที่
อำเภอเมืองนราธิวาส อำเภอบาเจาะ อำเภอยี่งอ อำเภอรือเสาะ และอำเภอศรีสาคร จังหวัดนราธิวาส
ให้สำนักงานเขตพื้นที่การศึกษานราธิวาส เขต ๑ ตั้งอยู่ที่
อำเภอเมืองนราธิวาส
๘. เขตพื้นที่การศึกษานราธิวาส เขต ๒ ประกอบด้วยท้องที่
อำเภอสุไหงโก - ลก อำเภอสุคิริน อำเภอแว้ง อำเภอตากใบ และอำเภอสุไหงปาดี จังหวัดนราธิวาส
ให้สำนักงานเขตพื้นที่การศึกษานราธิวาส เขต ๒ ตั้งอยู่ที่
อำเภอสุไหงโก  ลก
๙. เขตพื้นที่การศึกษานราธิวาส เขต ๓ ประกอบด้วยท้องที่
อำเภอระแงะ อำเภอจะแนะและอำเภอเจาะไอร้อง จังหวัดนราธิวาส
ให้สำนักงานเขตพื้นที่การศึกษานราธิวาส เขต ๓ ตั้งอยู่ที่
อำเภอระแงะ

ทั้งนี้ ตั้งแต่วันที่ประกาศในราชกิจจานุเบกษาเป็นต้นไป[๑]


ประกาศ
ณ วันที่ ๙ กุมภาพันธ์ พ.ศ. ๒๕๕๐
วิจิตร
ศรีสอ้าน
รัฐมนตรีว่าการกระทรวงศึกษาธิการ














วัชศักดิ์/ผู้จัดทำ
๑๙
มีนาคม ๒๕๕๐

ดลธี/ผู้จัดทำ
๑๑ กุมภาพันธ์ ๒๕๕๒

พัชรินทร์/ตรวจ
๑๑
กุมภาพันธ์ ๒๕๕๒



[๑]
ราชกิจจานุเบกษา เล่ม ๑๒๔/ตอนพิเศษ ๒๙ ง/หน้า ๒๒/๑๔ มีนาคม ๒๕๕๐